
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2665 

8 Οκτωβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ρύθμιση θεμάτων για τη μεταφορά θέσης εισαγω¬ 
γής Πολυτέκνων, Τριτέκνων και Ειδικών Κατηγο¬ 
ριών. 1 

Ρύθμιση θεμάτων για τη μεταφορά θέσης εισαγω¬ 
γής με οικονομικά κριτήρια του σχολικού έτους 
2013-2014 στην Τριτοβάθμια Εκπαίδευση σύμφω¬ 
να με το άρθρο 47 του Ν. 4274/2014 (Α' 147). 2 

Καθορισμός διαδικασίας και δικαιολογητικών για τη 
χορήγηση επιδόματος μητρότητας στις άμεσα 
ασφαλισμένες του Ε.Τ.Α.Α., κατ’ εφαρμογή του 
άρθρου 6 του Ν. 4097/2012 (Α' 235). 3 


ΑΠΟΦΑΣΕΙ Σ 

Αριθμ. Φ1/161753/Β3 (1) 


Ρύθμιση θεμάτων για τη μεταφορά θέσης εισαγωγής 
Πολυτέκνων, Τριτέκνων και Ειδικών Κατηγοριών. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 53 του Ν. 4264/2014 «Άσκηση εμπορι¬ 
κών δραστηριοτήτων εκτός καταστήματος και άλλες 
διατάξεις» (Α' 118). 

β) Του άρθρου 47 του Ν. 4274/2014 «Ρυθμίσεις Ποινικού 
και Σωφρονιστικού Δικαίου και άλλες διατάξεις» (Α' 147). 

γ) Των άρθρων 38 & 39 του Ν. 4301/2014 «Οργάνωση 
της νομικής μορφής των θρησκευτικών κοινοτήτων και 
των ενώσεών τους στην Ελλάδα και άλλες διατάξεις 
αρμοδιότητας Γενικής Γραμματείας Θρησκευμάτων» 
(Α' 223). 

δ) Του άρθρου 2 του Ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανωτάτων εκπαιδευτικών ιδρυμάτων» (Α' 195). 

ε) Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του Π.Δ. 63/2005 (Α' 98). 

στ) Του Π.Δ. 118/2013 (Α' 152) «Τροποποίηση του Π.Δ. 
85/2012 (Α' 141) «Ίδρυση Υπουργείου Υποδομών, Μεταφο¬ 
ρών και Δικτύων και Υπουργείου Πολιτισμού και Αθλη¬ 


τισμού και μετονομασία των Υπουργείων, Ανάπτυξης, 
Ανταγωνιστικότητας, Υποδομών, Μεταφορών και Δι¬ 
κτύων και Παιδείας και Θρησκευμάτων Πολιτισμού και 
Αθλητισμού σε Υπουργείο Ανάπτυξης και Ανταγωνιστι¬ 
κότητας και σε Υπουργείο Παιδείας και Θρησκευμάτων 
αντιστοίχως». 

ζ) Του Π.Δ. 89/2014 (Α' 134) «Διορισμός Υπουργών, Ανα¬ 
πληρωτών Υπουργών και Υφυπουργών». 

η) Της αριθμ. 140277/Ε5/5.9.2014 (Β' 2435) υπουργικής 
απόφασης «Αντιστοιχίσεις Τμημάτων ΤΕΙ που αφορούν 
στη διαδικασία μεταφοράς θέσης εισαγωγής στα ΑΕΙ», 
της αριθμ. 139804/Β1/4.9.2014 (Β' 2492) υπουργικής από¬ 
φασης «Αντιστοιχίες Πανεπιστημιακών Τμημάτων» κα¬ 
θώς και τις ισχύουσες αντιστοιχίες για τις Ανώτατες 
Εκκλησιαστικές Ακαδημίες. 

2. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

Πεδίο Εφαρμογής 

1. Οι επιτυχόντες που συμμετείχαν στις εξετάσεις 
πανελλαδικού επιπέδου Γενικού (ΓΕΛ) ή Επαγγελματι¬ 
κού Λυκείου (ΕΠΑΛ) Ομάδας Α' και Ομάδας Β', Μαΐου 
- Ιουνίου του σχολικού έτους 2013-2014 και κατέλαβαν 
θέση εισαγωγής σε Σχολή ή Τμήμα της Τριτοβάθμιας 
Εκπαίδευσης και είναι: 

α) πολύτεκνοι, κατά την έννοια του άρθρου 1 του 
Ν. 1910/1944 (Α' 229), όπως αντικαταστάθηκε με την παρ. 
1 του άρθρου 6 του Ν. 3454/2006 (Α' 75), καθώς και τέκνα 
των ανωτέρω πολυτέκνων, 
β) γονείς ή τέκνα πολυμελών οικογενειών με τρία 
ζώντα τέκνα από νόμιμο γάμο ή νομιμοποιηθέντα ή νο- 
μίμως αναγνωρισθέντα ή υιοθετηθέντα, συμπεριλαμβα¬ 
νομένων των περιπτώσεων άγαμων μητέρων με τρία μη 
αναγνωρισθέντα ζώντα τέκνα και 
γ) επιτυχόντες: 

γ.α.) με αδελφό ή αδελφή, ενεργό φοιτητή του πρώτου 
κύκλου σπουδών, όπως ορίζεται στο άρθρο 2 του Ν. 
4009/2011 (Α' 195), εφόσον δεν είναι ήδη κάτοχος πτυ¬ 
χίου, μεταπτυχιακού ή διδακτορικού τίτλου, που φοιτά 
σε Πανεπιστήμιο ή Τ.Ε.Ι. ή στις Ανώτατες Εκκλησιαστι¬ 
κές Ακαδημίες, ή στην Ανώτατη Σχολή Παιδαγωγικής 
και Τεχνολογικής Εκπαίδευσης (Α.Σ.ΠΑΙ.Τ.Ε,), καθώς και 
στις Ανώτερες Σχολές Τουριστικής Εκπαίδευσης του 

Υπουργείου Πολιτισμού και Τουρισμού διαφορετικής 
πόλης της μόνιμης κατοικίας των γονέων τους, 

γ.β.) ορφανοί από τον ένα ή και από τους δύο γονείς 
ή τέκνα άγαμης μητέρας με ένα ή δύο μη αναγνωρι- 
σθέντα τέκνα, 

γ.γ.) με γονείς, τέκνα, αδέλφια, συζύγους που είναι 
τυφλοί ή κωφάλαλοι ή νεφροπαθείς, που υποβάλλο¬ 
νται σε αιμοκάθαρση ή πάσχουν από μυϊκή δυστροφία 
ΟυοΙτθηηθ ή ανήκουν στην κατηγορία ατόμων ειδικών 
αναγκών επειδή έχουν κινητικά προβλήματα οφειλόμενα 
σε αναπηρία άνω του 67%, 

γ.δ.) τέκνα των θυμάτων της τρομοκρατίας που ανα- 
φέρονται στην παρ. 1 του άρθρου 1 του Ν. 1897/1990 
(Α' 120) και, 

γ.ε.) πολύδυμα τέκνα ή επιτυχόντες αδελφοί εφόσον 
συμμετέχουν στις πανελλαδικές εξετάσεις εισαγωγής 
στην τριτοβάθμια εκπαίδευση το ίδιο έτος ή έστω το 
ένα τέκνο εισήχθη στην Τριτοβάθμια Εκπαίδευση με 
διάκριση στη Βαλκανική ή στη Διεθνή Ολυμπιάδα Μαθη¬ 
ματικών, Πληροφορικής, Φυσικής ή Χημείας ή Βιολογίας, 
δικαιούνται τη μεταφορά της θέσης εισαγωγής τους σε 
αντίστοιχη Σχολή ή Τμήμα Α.Ε.Ι. ή Πρόγραμμα Σπουδών 
Α.Ε.Α. ως εξής: 

ί) Οι επιτυχόντες που ανήκουν στις περιπτώσεις Ι.α., 
Ι.β., Ι.γ.β. (ορφανός από τον έναν γονέα ή τέκνα άγαμης 
μητέρας με ένα ή δύο μη αναγνωρισθέντα τέκνα), Ι.γ.γ, 
και Ι.γ.δ. δικαιούνται τη μεταφορά της θέσης εισαγωγής 
τους σε αντίστοιχη Σχολή/Τμήμα ΑΕΙ που βρίσκεται 
στην Περιφέρεια κατοικίας των γονέων τους ή εάν δεν 
υπάρχει, δύνανται να επιλέξουν την πλησιέστερη αντί¬ 
στοιχη Σχολή/Τμήμα ΑΕΙ της μόνιμης κατοικίας των 
γονέων τους. 

ϋ) Οι επιτυχόντες που ανήκουν στην περίπτωση Ι.γ.β. 
(ορφανοί και από τους δυο γονείς) δικαιούνται τη μετα¬ 
φορά της θέσης εισαγωγής τους σε αντίστοιχη Σχολή/ 
Τμήμα ΑΕΙ στην Περιφέρεια που ανήκει η πόλη μόνιμης 
κατοικίας τους ή εάν δεν υπάρχει, δύνανται να επιλέ- 
ξουν την πλησιέστερη αντίστοιχη Σχολή/Τμήμα ΑΕΙ στη 
μόνιμη κατοικία τους. 

ιϋ) Οι επιτυχόντες που ανήκουν στις περιπτώσεις Ι.γ.α. 
και Ι.γ.ε. δικαιούνται τη μεταφορά της θέσης εισαγωγής 
τους σε αντίστοιχη Σχολή/Τμήμα ΑΕΙ που βρίσκεται 
στην Περιφέρεια κατοικίας των γονέων τους ή σε αντί¬ 
στοιχη Σχολή/Τμήμα ΑΕΙ στην Περιφέρεια που ανήκει 
η πόλη φοίτησης του αδερφού/ής. Εάν δεν υπάρχει 
αντίστοιχη Σχολή/Τμήμα στην Περιφέρεια των γονέων 
τους ή στην πόλη φοίτησης του αδερφού/ής, μπορούν 
να επιλέξουν την πλησιέστερη αντίστοιχη Σχολή/Τ μήμα 
ΑΕΙ στη μόνιμη κατοικία των γονέων τους. 

Σε περίπτωση που οι αντίστοιχες Σχολές/Τμήματα ΑΕΙ 
είναι περισσότερες από μία ανά Περιφέρεια, οι δικαιού¬ 
χοι τη μεταφορά θέσης οφείλουν να τις δηλώσουν όλες 
κατά σειρά προτίμησης. Η επιλογή των επιτυχόντων 
ανά Σχολή/Τμήμα γίνεται βάσει των μορίων εισαγωγής 
τους και τη δηλωθείσα σειρά προτίμησης. Η κατανο¬ 
μή των θέσεων θα γίνει ισάριθμα για τις αντίστοιχες 
Σχολές/Τμήματα σύμφωνα με το συνολικό αριθμό των 
κατατεθεισών ηλεκτρονικών αιτήσεων που πληρούν τις 
προϋποθέσεις της παρούσας παραγράφου. 

Για όλες τις ανωτέρω περιπτώσεις ορίζεται ότι η με¬ 
ταφορά θέσεως εισαγωγής δύναται να πραγματοποι¬ 
ηθεί σε αντίστοιχες Σχολές/Τμήματα που εδρεύουν σε 
διαφορετική πόλη υπό την προϋπόθεση λειτουργίας 
αντίστοιχων εξαμήνων. 


Δεν επιτρέπεται η μεταφορά θέσης: 

α) σε αντίστοιχη Σχολή ή Τμήμα του ίδιου ΑΕΙ και 

β) μεταξύ αντίστοιχων Σχολών ή Τμημάτων ΑΕΙ που 
εδρεύουν στην Περιφέρεια Αττικής. Το ίδιο ισχύει και 
μεταξύ αντίστοιχων Σχολών ή Τμημάτων ΑΕΙ που εδρεύ¬ 
ουν στην Περιφερειακή Ενότητα Θεσσαλονίκης. 

Της διαδικασίας εξαιρούνται οι επιτυχόντες οι οποί¬ 
οι έκαναν χρήση της βεβαίωσης πρόσβασης των δύο 
προηγουμένων της εισαγωγής τους ετών. 

2. Γ ια την εφαρμογή της παρούσας απόφασης, νο¬ 
ούνται ως: 

α) Μόρια εισαγωγής: τα μόρια βαθμολογίας που συ¬ 
γκέντρωσε ο επιτυχών από τη συμμετοχή του στις 
πανελλαδικές εξετάσεις του σχολικού έτους 2013-14. 
Προκειμένου για επιτυχόντες που βαθμολογήθηκαν με 
διαφορετική κλίμακα, όπως οι απόφοιτοι Επαγγελματι¬ 
κών Λυκείων Ομάδας Α, τα μόριά τους υπολογίζονται με 
αριθμητική αναγωγή σε ενιαία κλίμακα με μέγιστο τα 
20.000 μόρια ή αντιστοίχως 22.000 ή 24.000 αν πρόκειται 
για σχολή-τμήμα με ειδικό/ά μάθημα/τα. 

β) Θέση εισαγωγής: η θέση σε Σχολή ή Τμήμα/Εισα- 
γωγική Κατεύθυνση Α.Ε.Ι. ή Πρόγραμμα Σπουδών Α.Ε.Α. 
της Τριτοβάθμιας Εκπαίδευσης στην οποία ο επιτυχών 
είχε εισαχθεί με βάση τα μόρια εισαγωγής του. 

γ) Πόλη: το πολεοδομικό συγκρότημα, το οποίο μπο¬ 
ρεί να απαρτίζεται από έναν ή περισσότερους Δή¬ 
μους κατά την έννοια του άρθρου 1 του Ν. 3852/2010 
(Α' 87), όπως τα πολεοδομικά συγκροτήματα Αττικής και 
Θεσσαλονίκης, το κάθε ένα εκ των οποίων νοείται ως 
μία πόλη. Ενδεικτικά αναφέρεται ότι δεν είναι εφικτή η 
μεταφορά θέσης επιτυχίας από Σχολή ή Τμήμα Α.Ε.Ι του 
Πειραιά σε αντίστοιχη Σχολή ή Τμήμα Α.Ε.Ι των Αθηνών 
και αντιστρόφως. 

Αρθρο 2 

Διαδικασία υποβολής αιτήσεων 

1. Οι ενδιαφερόμενοι, οι οποίοι έχουν ήδη πραγματο¬ 
ποιήσει την εγγραφή τους στο Τ μήμα εισαγωγής τους, 
καλούνται, από 9 έως 17 Οκτωβρίου 2014, να υποβάλουν 
αίτηση μεταφοράς θέσης εισαγωγής μέσω ηλεκτρονι¬ 
κής εφαρμογής της Διεύθυνσης Λειτουργικής Ανάπτυ¬ 
ξης Πληροφοριακών Συστημάτων της Κεντρικής Υπη¬ 
ρεσίας του Υπουργείου Παιδείας και Θρησκευμάτων. 

2. Προκειμένου να προβούν στην ανωτέρω ηλεκτρο¬ 
νική υποβολή, οι ενδιαφερόμενοι οφείλουν να ταυτο- 
ποιηθούν σε μία από τις Διευθύνσεις Δευτεροβάθμιας 
Εκπαίδευσης της χώρας προσκομίζοντας το δελτίο της 
Αστυνομικής τους ταυτότητας ή το διαβατήριό τους 
ώστε να δημιουργήσουν τον προσωπικό τους κωδικό 
ασφαλείας με τον οποίο θα υποβάλουν την ηλεκτρονική 
τους αίτηση. 

3. Οι αιτούντες συνδέονται, μέσω της επίσημης ιστο¬ 
σελίδας του Υπουργείου Παιδείας και Θρησκευμάτων, 
με την ειδικά διαμορφωμένη ηλεκτρονική εφαρμογή και 
χρησιμοποιώντας τον 8-ψήφιο κωδικό εξετάσεων και 
τον προσωπικό κωδικό ασφαλείας που δημιούργησαν, 
υποβάλλουν την ηλεκτρονική αίτηση. Η αίτηση αυτή 
επέχει και θέση υπεύθυνης δήλωσης κατά την έννοια 
και με τις συνέπειες του Ν. 1599/1986 (Α' 75), για την 
ορθότητα των στοιχείων που δηλώνει. 

4. Ο αϊτών έχει δικαίωμα υποβολής μίας (1) και μόνο 
ηλεκτρονικής αίτησης. 

5. Ο αϊτών δηλώνει τα ακόλουθα: 

α) Την κατηγορία στην οποία ανήκει, 
β) Την προτίμησή του για την αντίστοιχη Σχολή/ 
Τμήμα που επιθυμεί τη μεταφορά της θέσεως εισα¬ 
γωγής του ή αν πρόκειται για περισσότερες από μια 
αντίστοιχες Σχολές/Τμήματα ανά Περιφέρεια την σειρά 
προτίμησης σε όλες αυτές. 

γ) Τέλος, συμπληρώνει το τηλέφωνό του, την πλήρη 
ταχυδρομική και ηλεκτρονική διεύθυνσή του. 

6. Ο αϊτών τη μεταφορά θέσης έχει τη δυνατότητα 
προσωρινής αποθήκευσης της αίτησής του, προκειμένου 
να ελέγξει την ορθότητα των στοιχείων που δηλώνει. 
Σε κάθε περίπτωση, η αίτηση οριστικοποιείται με την 
επιλογή «υποβολή αίτησης». Χωρίς την οριστική υποβο¬ 
λή της αίτησης δεν χορηγείται αριθμός πρωτοκόλλου 
και η ηλεκτρονική αίτηση είναι άκυρη. 

7. Με την ολοκλήρωση της ηλεκτρονικής υποβολής, 
οι αιτούντες οφείλουν να εκτυπώσουν την αίτησή τους, 
στην οποία αναγράφεται και ο αριθμός πρωτοκόλλου 
που έλαβε και αποδέχονται να προσκομίσουν, στο Ίδρυ¬ 
μα υποδοχής τους, τα δικαιολογητικά που θα αποδει- 
κνύουν τα όσα δήλωσαν. 

Άρθρο 3 

Απαραίτητα δικαιολογητικά 

Α) ΠΟΛΥΤΕΚΝΟΙ ΚΑΙ ΤΕΚΝΑ ΑΥΤΩΝ: 

1) Πιστοποιητικό οικογενειακής κατάστασης από το 
Δήμο, που έχει εκδοθεί εντός του 2014 

2) Εκτυπωμένη την ηλεκτρονική αίτηση μεταφοράς 
θέσης εισαγωγής. 

3) Βεβαίωση μόνιμης κατοικίας γονέων. 

4) Βεβαίωση εγγραφής του Τμήματος προέλευσης. 

Β) ΤΡΙΤΕΚΝΟΙ: 

1) Πιστοποιητικό οικογενειακής κατάστασης από το 
Δήμο, που έχει εκδοθεί εντός του 2014. 

2) Εκτυπωμένη την ηλεκτρονική αίτηση μεταφοράς 
θέσης εισαγωγής. 

3) Βεβαίωση μόνιμης κατοικίας γονέων. 

4) Βεβαίωση εγγραφής του Τμήματος προέλευσης. 

Γ.α) ΜΕ ΑΔΕΛΦΟ Η ΑΔΕΛΦΗ ΦΟΙΤΗΤΗ/ΤΡΙΑ ΣΥΜΦΩ¬ 
ΝΑ ΜΕ ΤΗΝ ΠΑΡΑΓΡΑΦΟ Ιγα) ΤΟΥ ΑΡΘΡΟΥ 53 του 
Ν. 4264/2014 

1) Πιστοποιητικό οικογενειακής κατάστασης από το 
Δήμο, που έχει εκδοθεί εντός του 2014. 

2) Βεβαίωση Τμήματος ή Σχολής, από την οποία να 
προκύπτει ότι ο/η αδελφός/αδελφή είναι, κατά την ημε¬ 
ρομηνία υποβολής της αίτησης, ενεργός φοιτητής του 
πρώτου κύκλου σπουδών, όπως ορίζεται στο άρθρο 2 
του Ν. 4009/2011 (195 Α') ή τη Βεβαίωση μόνιμης κατοι¬ 
κίας των γονέων του σε περίπτωση που έχει επιλεγεί 
η Περιφέρεια μόνιμης κατοικίας γονέων. 

3) Υπεύθυνη Δήλωση του/της αδελφού/αδελφής που 
είναι ενεργός φοιτητής ότι δεν είναι ήδη κάτοχος πτυ¬ 
χίου, μεταπτυχιακού ή διδακτορικού τίτλου, θεωρημένη 
για το γνήσιο της υπογραφής από αρμόδια αρχή. 

4) Βεβαίωση μόνιμης κατοικίας γονέων. 

5) Εκτυπωμένη την ηλεκτρονική αίτηση μεταφοράς 
θέσης εισαγωγής. 

6) Βεβαίωση εγγραφής του Τμήματος προέλευσης. 

Γ.β) ΟΡΦΑΝΟΙ 

1) Πιστοποιητικό οικογενειακής κατάστασης από το 
Δήμο, που να έχει εκδοθεί εντός του 2014, από το οποίο 
να προκύπτει: ί) ο θάνατος του/των γονέων και ϋ) για 


την περίπτωση τέκνου/τέκνων άγαμης μητέρας, η μη 
αναγνώριση του/των τέκνων της, των οποίων έχει τη 
γονική μέριμνα. 

2) Εκτυπωμένη την ηλεκτρονική αίτηση μεταφοράς 
θέσης εισαγωγής. 

3) Βεβαίωση μόνιμης κατοικίας γονέα ή του αιτούντα 
σε περίπτωση που είναι ορφανός και από τους δυο 
γονείς. 

4) Βεβαίωση εγγραφής του Τμήματος προέλευσης 

Γ.γ) ΦΟΙΤΗΤΕΣ ΠΟΥ ΕΧΟΥΝ ΓΟΝΕΙΣ Η ΤΕΚΝΑ Η ΑΔΕΛ¬ 
ΦΙΑ Η ΣΥΖΥΓΟΥΣ ΣΥΜΦΩΝΑ ΜΕ ΤΗΝ ΠΑΡΑΓΡΑΦΟ 1 γγ) 
ΤΟΥ ΑΡΘΡΟΥ 53 ΤΟΥ Ν. 4264/2014 

1) Πιστοποιητικό οικογενειακής κατάστασης από το 
Δήμο, που να έχει εκδοθεί εντός του 2014, από το οποίο 
να προκύπτει η συγγενική σχέση εξ αίματος ή εξ αγ¬ 
χιστείας. 

2) Πιστοποιητικό αναπηρίας του οικείου Κέντρου Πι¬ 
στοποίησης Αναπηρίας (ΚΕΠΑ). 

Επισημαίνεται ότι στις περιπτώσεις όπου έχει χορη¬ 
γηθεί πριν την 1.9.2011 επ’ αόριστον ποσοστό αναπηρί¬ 
ας, από τις Πρωτοβάθμιες Υγειονομικές Επιτροπές των 
Νομαρχιών, της Περιφέρειας ή των Φορέων Κοινωνικής 
Ασφάλισης, ή από Ανώτατες Υγειονομικές Επιτροπές 
Στρατού, Ναυτικού, Αεροπορίας και Ελληνικής Αστυ¬ 
νομίας, δεν απαιτείται εκ νέου εξέταση από τις υγειο¬ 
νομικές επιτροπές του ΚΕΠΑ. 

3) Εκτυπωμένη την ηλεκτρονική αίτηση μεταφοράς 
θέσης εισαγωγής. 

4) Βεβαίωση μόνιμης κατοικίας γονέων. 

5) Βεβαίωση εγγραφής του Τμήματος προέλευσης. 

Γ.δ) ΤΕΚΝΑ ΘΥΜΑΤΩΝ ΤΡΟΜΟΚΡΑΤΙΑΣ 

1) Πιστοποιητικό οικογενειακής κατάστασης από το 
Δήμο, που έχει εκδοθεί εντός του 2014. 

2) Αντίγραφο πράξης συνταξιοδότησης του γονέα που 
φονεύθηκε ή κατέστη ανίκανος. 

3) Εκτυπωμένη την ηλεκτρονική αίτηση μεταφοράς 
θέσης εισαγωγής. 

4) Βεβαίωση μόνιμης κατοικίας γονέων. 

5) Βεβαίωση εγγραφής του Τμήματος προέλευσης. 

Γ.ε) ΠΟΛΥΔΥΜΑ ΤΕΚΝΑ Ή ΕΠΙΤΥΧΟΝΤΕΣ ΑΔΕΛΦΟΙ Ή 

ΜΕ ΑΔΕΛΦΟ ΠΟΥ ΕΙΣΗΧΘΗ ΣΤΗΝ ΤΡΙΤΟΒΑΘΜΙΑ ΕΚ¬ 
ΠΑΙΔΕΥΣΗ ΜΕ ΔΙΑΚΡΙΣΗ 

1) Πιστοποιητικό οικογενειακής κατάστασης από το 
Δήμο, που έχει εκδοθεί εντός του 2014. 

2) Αντίγραφο της Αίτησης-Δήλωσης για συμμετοχή 
στις πανελλαδικές εξετάσεις των Γ.Ε.Λ. ή των ΕΠΑ.Λ. 
του έτους υποβολής του μηχανογραφικού δελτίου του/ 
των άλλου/άλλων αδελφού/αδελφών. 

3) Βεβαίωση Τμήματος ή Σχολής, από την οποία να 
προκύπτει ότι ο/η αδελφός/αδελφή είναι, κατά την ημε¬ 
ρομηνία υποβολής της αίτησης, ενεργός φοιτητής του 
πρώτου κύκλου σπουδών, στην περίπτωση που ο αϊτών 
επιθυμεί τη μεταφορά θέσης εισαγωγής του στην πόλη 
που φοιτά ο αδελφός. 

4) Βεβαίωση εγγραφής του αδελφού από το Τμήμα 
φοίτησής του ότι έχει εισαχθεί λόγω διάκρισης στη 
Βαλκανική ή τη Διεθνή Ολυμπιάδα Μαθηματικών, Πλη¬ 
ροφορικής, Φυσικής ή Χημείας ή Βιολογίας. 

5) Εκτυπωμένη την ηλεκτρονική αίτηση μεταφοράς 
θέσης εισαγωγής. 

6) Βεβαίωση μόνιμης κατοικίας γονέων. 

7) Βεβαίωση εγγραφής του Τμήματος προέλευσης. 

Αρθρο 4 

Έλεγχος των δικαιολογητικών 

1. Οι πίνακες των αιτουμένων τη μεταφορά θέσης 
αποστέλλονται από το Υπουργείο Παιδείας και Θρη¬ 
σκευμάτων προς τις Σχολές ή Τμήματα / Εισαγωγι¬ 
κές Κατευθύνσεις /Προγράμματα Σπουδών υποδοχής, 
ανά κατηγορία. Εντός πέντε εργάσιμων ημερών από 
τη στιγμή που τα τμήματα παραλάβουν τους πίνακες 
των αιτουμένων τη μεταφορά θέσης, υποχρεούνται να 
ανακοινώσουν τις ημερομηνίες εντός των οποίων θα 
δεχθούν τα δικαιολογητικά των ενδιαφερομένων. Η δι¬ 
άρκεια υποβολής των δικαιολογητικών δεν μπορεί να 
υπερβαίνει τις οκτώ (8) ημέρες. 

2. Με απόφαση του Προέδρου/Προϊσταμένου του Τμή¬ 
ματος, συστήνεται μη αμειβόμενη τριμελής Επιτροπή, 
τα μέλη της οποίας προέρχονται από το διδακτικό ή το 
διοικητικό προσωπικό, με σκοπό τον έλεγχο των δικαι- 
ολογητικών. Η Επιτροπή οφείλει να ολοκληρώσει τον 
έλεγχο των δικαιολογητικών εντός είκοσι (20) ημερών 
από τη λήξη της προθεσμίας υποβολής. 

3. Η διαδικασία ολοκληρώνεται με την ανακοίνωση των 
αποφάσεων της Γενικών Συνελεύσεων του Τμήματος 
του Α.Ε.Ι. ή του Ακαδημαϊκού Συμβουλίου/Διοικούσας 
Επιτροπής της Α.Ε.Α. και οι Γραμματείες, προκειμένου να 
πραγματοποιήσουν την εγγραφή των δικαιούχων, ζητούν 
από αυτούς να δηλώσουν τον αριθμό πρωτοκόλλου της 
αίτησης διαγραφής τους από το Τμήμα προέλευσης και 
παράλληλα ζητούν από τη Γραμματεία του Τμήματος 
προέλευσης την υπηρεσιακή αποστολή του φακέλου, 
όπου περιλαμβάνεται και βεβαίωση διαγραφής τους. 

4. Οι μεταφερόμενοι φοιτητές δύνανται να κάνουν 
χρήση των διατάξεων του άρθρου 35 του Ν. 4115/2013 
(Α' 24). 

Αρθρο 5 
Έναρξη ισχύος 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Οκτωβρίου 2014 

Ο ΥΠΟΥΡΓΟΣ 

ΑΝΔΡΕΑΣ ΛΟΒΕΡΔΟΣ 
-♦- 

Αριθμ. Φ1/161748/Β3 (2) 

Ρύθμιση θεμάτων για τη μεταφορά θέσης εισαγωγής με 
οικονομικά κριτήρια του σχολικού έτους 2013-2014 
στην Τριτοβάθμια Εκπαίδευση σύμφωνα με το άρ¬ 
θρο 47 του Ν. 4274/2014 (Α' 147). 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 53 του Ν. 4264/2014 «Άσκηση εμπορι¬ 
κών δραστηριοτήτων εκτός καταστήματος και άλλες 
διατάξεις» (Α' 118). 

β) Του άρθρου 47 του Ν. 4274/2014 «Ρυθμίσεις Ποινικού 
και Σωφρονιστικού Δικαίου και άλλες διατάξεις» (Α' 147). 

γ) Του άρθρου 39 του Ν. 4301/2014 «Οργάνωση της 
νομικής μορφής των θρησκευτικών κοινοτήτων και των 


ενώσεών τους στην Ελλάδα και άλλες διατάξεις αρμο¬ 
διότητας Γ ενικής Γ ραμματείας θρησκευμάτων» (Α' 223). 

δ) Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του Π.Δ. 63/2005 (Α' 98). 

ε) Του Π.Δ. 118/2013 (Α' 152) «Τροποποίηση του Π.Δ. 
85/2012 (Α' 141) - Ίδρυση Υπουργείου Υποδομών, Με¬ 
ταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων, Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων και Παιδείας και θρησκευμάτων Πολιτισμού και 
Αθλητισμού σε Υπουργείο Ανάπτυξης και Ανταγωνιστι¬ 
κότητας και σε Υπουργείο Παιδείας και θρησκευμάτων 
αντιστοίχως». 

στ) Του Π.Δ. 89/2014 (Α' 134) «Διορισμός Υπουργών, 
Αναπληρωτών Υπουργών και Υφυπουργών». 

ζ) Της αριθμ. 140277/Ε5/5.9.2014 (Β' 2435) υπουργικής 
απόφασης «Αντιστοιχίσεις Τμημάτων ΤΕΙ που αφορούν 
στη διαδικασία μεταφοράς θέσης εισαγωγής στα ΑΕΙ», 
της αριθμ. 139804/Β1/4.9.2014 (Β' 2492) υπουργικής από¬ 
φασης «Αντιστοιχίες Πανεπιστημιακών Τ μημάτων» κα¬ 
θώς και τις ισχύουσες αντιστοιχίες για τις Ανώτατες 
Εκκλησιαστικές Ακαδημίες. 

2. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Αρθρο 1 

Πεδίο Εφαρμογής 

1. Οι διατάξεις της παρούσας απόφασης εφαρμόζο¬ 
νται για τη μεταφορά θέσεων εισαγωγής σε Σχολές 
ή Τμήματα / Εισαγωγικές Κατευθύνσεις Α.Ε.Ι. ή Προ¬ 
γράμματα Σπουδών Α.Ε.Α., στις οποίες οι επιτυχόντες 
έχουν εισαχθεί με τη συμμετοχή τους στις εξετάσεις 
πανελλαδικού επιπέδου Γ ενικού (ΓΕΛ) ή Επαγγελματι¬ 
κού Λυκείου (ΕΠΑΛ) Ομάδας Α' και Ομάδας Β' Μάίου 
- Ιουνίου του σχολικού έτους 2013-2014 για εισαγωγή 
στην Τριτοβάθμια Εκπαίδευση. Οι μεταφορές θέσεων 
αφορούν Σχολές ή Τμήματα αντίστοιχα των Σχολών ή 
Τμημάτων εισαγωγής εφόσον βρίσκονται σε διαφορετι¬ 
κή πόλη υπό την προϋπόθεση λειτουργίας αντίστοιχων 
εξαμήνων. Δεν επιτρέπεται η μεταφορά θέσης: 

α) σε αντίστοιχη Σχολή ή Τμήμα του ίδιου ΑΕΙ και 

β) μεταξύ αντίστοιχων Σχολών ή Τμημάτων ΑΕΙ που 
εδρεύουν στην Περιφέρεια Αττικής. Το ίδιο ισχύει και 
μεταξύ αντίστοιχων Σχολών ή Τ μημάτων ΑΕΙ που εδρεύ¬ 
ουν στην Περιφερειακή Ενότητα Θεσσαλονίκης. 

Της διαδικασίας εξαιρούνται οι επιτυχόντες οι οποί¬ 
οι έκαναν χρήση της βεβαίωσης πρόσβασης των δύο 
προηγουμένων της εισαγωγής τους ετών. 

2. Για την εφαρμογή της παρούσας απόφασης, νο¬ 
ούνται ως: 

α) Μέλη της οικογένειας: Ο επιτυχών που ζητά τη με¬ 
ταφορά της θέσης του και όσοι άλλοι εμφανίζονται μαζί 
με αυτόν στην φορολογική δήλωση που κατατέθηκε για 
τα εισοδήματα του οικονομικού έτους 2014 (αφορά στα 
οικονομικά στοιχεία του έτους 2013), ως τέκνα καθώς 
και οι υπόχρεοι στην υποβολή της δήλωσης. Σε περί¬ 
πτωση που ο επιτυχών είναι έγγαμος, υπολογίζονται 
ως μέλη της οικογένειάς του τα τέκνα που αυτός είχε 
δηλώσει καθώς και το άτομο μαζί με το οποίο ενδεχο¬ 
μένως υπέβαλε την δήλωση (σύζυγος). 

β) Ετήσιο οικογενειακό εισόδημα: Το συνολικό εισό¬ 
δημα που αναγράφεται στο εκκαθαριστικό του οικο¬ 
νομικού έτους 2014 ως «εισόδημα επιβολής εισφοράς» 
στη σχετική ένδειξη. 

γ) Κατά κεφαλήν οικογενειακό εισόδημα: Το πηλίκο 
που προκύπτει από τη διαίρεση του οικογενειακού ει¬ 
σοδήματος επιβολής εισφοράς του οικονομικού έτους 
2014, σύμφωνα με την προηγούμενη περίπτωση β), με 
το συνολικό αριθμό των μελών της οικογένειας του 
αιτούντος που βρίσκονταν εν ζωή κατά το έτος αυτό 
ή κατά το μεγαλύτερο μέρος του σύμφωνα με την πε¬ 
ρίπτωση α). 

δ) Μόρια εισαγωγής: τα μόρια βαθμολογίας που συ¬ 
γκέντρωσε ο επιτυχών από τη συμμετοχή του στις 
πανελλαδικές εξετάσεις. Προκειμένου για επιτυχόντες 
που βαθμολογήθηκαν με διαφορετική κλίμακα, όπως 
οι απόφοιτοι Επαγγελματικών Λυκείων Ομάδας Α, τα 
μόριά τους υπολογίζονται με αριθμητική αναγωγή σε 
ενιαία κλίμακα με μέγιστο τα 20.000 μόρια ή αντιστοί- 
χως 22.000 ή 24.000 αν πρόκειται για σχολή-τμήμα με 
ειδικό/ά μάθημα/τα. 

ε) Θέση εισαγωγής: η θέση σε Σχολή ή Τμήμα/Εισα- 
γωγική Κατεύθυνση Α.Ε.Ι. ή Πρόγραμμα Σπουδών Α.Ε.Α. 
της Τριτοβάθμιας Εκπαίδευσης στην οποία ο επιτυχών 
είχε εισαχθεί με βάση τα μόρια εισαγωγής του. 

στ) Πόλη: το πολεοδομικό συγκρότημα, το οποίο 
μπορεί να απαρτίζεται από έναν ή περισσότερους Δή¬ 
μους κατά την έννοια του άρθρου 1 του Ν. 3852/2010 
(Α' 87), όπως τα πολεοδομικά συγκροτήματα Αττικής και 
Θεσσαλονίκης, το κάθε ένα εκ των οποίων νοείται ως 
μία πόλη. Ενδεικτικά αναφέρεται ότι δεν είναι εφικτή η 
μεταφορά θέσης επιτυχίας από Σχολή ή Τμήμα Α.Ε.Ι του 
Πειραιά σε αντίστοιχη Σχολή ή Τμήμα Α.Ε.Ι των Αθηνών 
και αντιστρόφως. 

Αρθρο 2 

Αριθμός μεταφερόμενων θέσεων 

1. Ο αριθμός των μεταφερόμενων θέσεων δεν επι¬ 
τρέπεται να ξεπερνά το 10% του αριθμού εισακτέων 
ανά Σχολή ή Τμήμα/Εισαγωγική Κατεύθυνση/Πρόγραμμα 
Σπουδών ακαδημαϊκού έτους 2014-2015, σύμφωνα με 
την αριθμ. Φ.253.1/46539/Β6 (Β’768/28.3.2014) υπουργι¬ 
κή απόφαση, όπως τροποποιήθηκε και συμπληρώθηκε 
με την παράγραφο Α της αριθμ. Φ.253.1/85022/Β6 (Β' 
1501/6.6.2014) όμοιά της. 

2. Κατά τον αριθμητικό υπολογισμό των θέσεων σύμ¬ 
φωνα με το ποσοστό της προηγούμενης παραγράφου 
γίνεται στρογγυλοποίηση στην πλησιέστερη ακέραιη 
μονάδα. Ειδικότερα, αν προκύπτει δεκαδικό υπόλοιπο 
ίσο ή μεγαλύτερο από το μισό της ακέραιης μονάδας, 
η στρογγυλοποίηση γίνεται στην αμέσως επόμενη ακέ¬ 
ραιη μονάδα. 

Αν το δεκαδικό υπόλοιπο είναι μικρότερο από το μισό 
της ακέραιης μονάδας δεν λαμβάνεται υπόψη. 

Άρθρο 3 

Διαδικασία υποβολής αίτησης μεταφοράς 

1. Οι ενδιαφερόμενοι, οι οποίοι έχουν ήδη πραγματο¬ 
ποιήσει την εγγραφή τους στο Τμήμα εισαγωγής τους, 
καλούνται, από 9 έως 17 Οκτωβρίου 2014, να υποβάλουν 
αίτηση μεταφοράς θέσης εισαγωγής μέσω ηλεκτρονι¬ 
κής εφαρμογής της Διεύθυνσης Λειτουργικής Ανάπτυ¬ 
ξης Πληροφοριακών Συστημάτων της Κεντρικής Υπη¬ 
ρεσίας του Υπουργείου Παιδείας και Θρησκευμάτων. 


2. Προκειμένου να προβούν στην ανωτέρω ηλεκτρο¬ 
νική υποβολή, οι ενδιαφερόμενοι οφείλουν να ταυτο- 
ποιηθούν σε μία από τις Διευθύνσεις Δευτεροβάθμιας 
Εκπαίδευσης της χώρας προσκομίζοντας το δελτίο της 
Αστυνομικής τους ταυτότητας ή το διαβατήριό τους 
ώστε να δημιουργήσουν τον προσωπικό τους κωδικό 
ασφαλείας με τον οποίο θα υποβάλουν την ηλεκτρονική 
τους αίτηση. 

3. Οι αιτούντες συνδέονται, μέσω της επίσημης ιστο¬ 
σελίδας του Υπουργείου Παιδείας και Θρησκευμάτων, 
με την ειδικά διαμορφωμένη ηλεκτρονική εφαρμογή και 
χρησιμοποιώντας τον 8-ψήφιο κωδικό εξετάσεων και 
τον προσωπικό κωδικό ασφαλείας που δημιούργησαν, 
υποβάλλουν την ηλεκτρονική αίτηση. Η αίτηση αυτή 
επέχει και θέση υπεύθυνης δήλωσης κατά την έννοια 
και με τις συνέπειες του Ν. 1599/1986 (Α' 75), για την 
ορθότητα των στοιχείων που δηλώνει. 

4. Ο αϊτών έχει δικαίωμα υποβολής μίας (1) και μόνο 
ηλεκτρονικής αίτησης, δηλώνοντας μια (1) κατηγορία, 
από τις αναφερόμενες στο άρθρο 53 του Ν. 4264/2014 
και στο άρθρο 47 του Ν. 4274/2014. 

5. Ο αϊτών δηλώνει τα ακόλουθα: 

Α) τον προσωπικό του Αριθμό Μητρώου Κοινωνικής 
Ασφάλισης (ΑΜΚΑ). 

Β) Τον ΑΦΜ στον οποίο έχει συμπεριληφθεί ως τέκνο 
στη δήλωση φόρου εισοδήματος του οικονομικού έτους 
2014, καθώς και τα στοιχεία (ονοματεπώνυμο και πα¬ 
τρώνυμο) του κατόχου του ανωτέρω ΑΦΜ. Ο υποψήφιος 
μπορεί να δηλώσει τον δικό του ΑΦΜ μόνο όταν έχει 
υποβάλει για το οικονομικό έτος 2014 ατομική δήλωση 
φόρου εισοδήματος και παράλληλα δεν εμφανίζεται ως 
τέκνο στη δήλωση φόρου εισοδήματος των γονέων του. 
Στην περίπτωση που ο αϊτών, μολονότι περιλαμβάνεται 
ως τέκνο στη δήλωση φόρου εισοδήματος των γονέων 
του, έχει υποβάλει και ατομική δήλωση φόρου εισοδή¬ 
ματος οφείλει να δηλώσει αποκλειστικά τον ΑΦΜ των 
γονέων του ή του γονέα στον οποίο εμφανίζεται ως 
προστατευόμενο μέλος. 

Γ) Την προτίμησή του για μια αντίστοιχη Σχολή ή 
Τμήμα/Εισαγωγική Κατεύθυνση ή Πρόγραμμα Σπουδών. 

Δ) Τ έλος, ο αϊτών καλείται να συμπληρώσει το τηλέ¬ 
φωνό του, την πλήρη ταχυδρομική διεύθυνσή του και 
την ηλεκτρονική του διεύθυνση. 

6. Ο αϊτών τη μεταφορά θέσης έχει τη δυνατότητα 
προσωρινής αποθήκευσης της αίτησής του, προκειμένου 
να ελέγξει την ορθότητα των στοιχείων που δηλώνει. 
Σε κάθε περίπτωση, η αίτηση οριστικοποιείται με την 
επιλογή «υποβολή αίτησης». Χωρίς την οριστική υπο¬ 
βολή της αίτησης δε χορηγείται αριθμός πρωτοκόλλου 
και η ηλεκτρονική αίτηση είναι άκυρη. 

7. Με την ολοκλήρωση της ηλεκτρονικής υποβολής, 
οι αιτούντες οφείλουν να εκτυπώσουν την αίτησή τους, 
στην οποία αναγράφεται και ο αριθμός πρωτοκόλλου 
που έλαβε και αποδέχονται να προσκομίσουν, στο'Ιδρυ- 
μα υποδοχής τους σε περίπτωση επιτυχίας, τα δικαιο- 
λογητικά που θα αποδεικνύουν τα όσα δήλωσαν. 

8. Μετά το κλείσιμο της ηλεκτρονικής εφαρμογής 
υποβολής αιτήσεως και την επεξεργασία των φορολο¬ 
γικών στοιχείων που αντλήθηκαν βάσει του ΑΦΜ που 
δηλώθηκε, οι αιτούντες καλούνται μέσω Δελτίου Τύπου 
που αναρτάται στην ιστοσελίδα του Υπουργείου Παι¬ 
δείας και Θρησκευμάτων, να εισέλθουν εκ νέου στο 
ηλεκτρονικό πληροφοριακό σύστημα προκειμένου να 

πληροφορηθούν για την εγκυρότητα ή μη της υποβολής 
της αίτησής τους. Σε περίπτωση μη έγκυρης αίτησης, 
ο αϊτών οφείλει να προβεί στις υποδεικνυόμενες ενέρ¬ 
γειες εντός οριζόμενης προθεσμίας. Σε διαφορετική 
περίπτωση η αίτηση μεταφοράς θέσης είναι άκυρη. 

9. Η επιλογή των επιτυχόντων μεταφοράς θέσης, 
θα γίνει βάσει του πρώτου κριτηρίου που ορίζεται 
στην παράγραφο 4α) του άρθρου 47 του Ν. 4274/2014 
(Α' 147) δηλαδή το κατά κεφαλήν εισόδημα κατά αύξου- 
σα κατανομή. Σε περίπτωση ισοβαθμίας με το πρώτο 
αυτό κριτήριο, γίνεται χρήση του δεύτερου κριτηρίου 
όπως αυτό προβλέπεται στην παράγραφο 4β) του ανω¬ 
τέρω άρθρου. 

10. Τέλος, οι αιτούντες καλούνται μέσω Δελτίου Τύπου 
που αναρτάται στην ιστοσελίδα του Υπουργείου Παιδεί¬ 
ας και Θρησκευμάτων να εισέλθουν εκ νέου στο ηλε¬ 
κτρονικό πληροφοριακό σύστημα, προκειμένου να πλη¬ 
ροφορηθούν το τελικό αποτέλεσμα της αίτησής τους. 

Αρθρο 4 

Υποβολή δικαιολογητικών 

1. Με απόφαση του Υπουργού Παιδείας και Θρησκευ¬ 
μάτων συγκροτείται ΕπιτροπήΈκδοσης Αποτελεσμάτων 
Επιτυχόντων Μεταφοράς Θέσης Εισαγωγής. Η Επιτροπή 
είναι πενταμελής και αποτελείται από τον Πρόεδρο, τον 
Αντιπρόεδρο, τρία Μέλη και τον Γραμματέα που προ¬ 
έρχονται από το Διοικητικό ή Εκπαιδευτικό Προσωπικό 
της Κεντρικής Υπηρεσίας του Υπουργείου Παιδείας και 
Θρησκευμάτων. Η Επιτροπή μπορεί να επικουρείται στο 
έργο της από υπαλλήλους του ίδιου Υπουργείου, που 
ορίζονται με απόφαση του Γ ενικού Γ ραμματέα ενώ στα 
μέλη της δεν καταβάλλεται αποζημίωση. Η Επιτροπή 
συντάσσει ονομαστικό πίνακα επιτυχόντων μεταφοράς 
θέσης εισαγωγής κατά Σχολή ή Τμήμα/Εισαγωγική Κα¬ 
τεύθυνση ή Πρόγραμμα Σπουδών. 

2. Ο πίνακας επιτυχόντων μεταφοράς θέσης εισα¬ 
γωγής υποβάλλεται στον Υπουργό Παιδείας και Θρη¬ 
σκευμάτων προς κύρωση. Ο Υπουργός με απόφασή του 
κυρώνει τον πίνακα με την επιφύλαξη του ελέγχου των 
δικαιολογητικών που οι επιτυχόντες δεσμεύτηκαν να 
προσκομίσουν από τις Επιτροπές που θα συσταθούν 
σύμφωνα με τα όσα προβλέπονται πιο κάτω. Η παραπά¬ 
νω απόφαση κύρωσης με τους πίνακες των επιτυχόντων 
ανά Σχολή ή Τμήμα /Εισαγωγική Κατεύθυνση, ή Πρό¬ 
γραμμα Σπουδών, κοινοποιείται στις γραμματείες των 
Σχολών και των Τμημάτων όλων των Πανεπιστημίων, 
των Τ.Ε.Ι και των Ανωτάτων Εκκλησιαστικών Ακαδημιών 
της χώρας. Με Δελτίο Τύπου που αναρτάται στην ιστο¬ 
σελίδα του Υπουργείου Παιδείας και Θρησκευμάτων, οι 
επιτυχόντες καλούνται να προσέλθουν προσωπικά ή 
μέσω νομίμως εξουσιοδοτούμενου εκπροσώπου τους 
και εντός δέκα (10) εργάσιμων ημερών να πραγματοποι¬ 
ήσουν την εγγραφή τους στη Γραμματεία του Τμήματος 
υποδοχής προσκομίζοντας όλα τα δικαιολογητικά που 
είχαν δεσμευτεί κατά την υποβολή της αίτησής τους: 

α) Εκτυπωμένη την ηλεκτρονική αίτηση μεταφοράς 
θέσεως εισαγωγής. 

β) Το αντίγραφο του εκκαθαριστικού σημειώματος 
και την ηλεκτρονική δήλωση φόρου εισοδήματος που 
αντιστοιχεί στον ΑΦΜ που ο επιτυχών δήλωσε στην 
αίτησή του και από τον οποίο προκύπτει το ετήσιο οι¬ 
κογενειακό εισόδημα επιβολής εισφοράς κατά το έτος 
2014. Γίνεται ρητή μνεία ότι, προκειμένου να ληφθεί 


υπόψη η δήλωση φόρου εισοδήματος ή οποιαδήποτε 
συμπληρωματική αυτής, πρέπει να έχει κατατεθεί μέχρι 
την ψήφιση του Ν. 4274/2014 (Α' 147), δηλαδή μέχρι τις 
14.07.2014. 

γ) Τη βεβαίωση εγγραφής από το Τμήμα/Σχολή προ¬ 
έλευσης. 

δ) Το πιστοποιητικό οικογενειακής κατάστασης. 

3. Με απόφαση του Προέδρου-Προϊσταμένου του Τμή¬ 
ματος, συστήνεται μη αμειβόμενη τριμελής Επιτροπή, 
τα μέλη της οποίας προέρχονται από το διδακτικό ή 
το διοικητικό προσωπικό, με σκοπό τον έλεγχο των 
δικαιολογητικών των επιτυχόντων. 

Εντός πέντε (5) εργάσιμων ημερών από τη στιγμή που 
τα τμήματα παραλάβουν τους πίνακες των επιτυχόντων 
μεταφορά θέσης, υποχρεούνται να ανακοινώσουν τις 
ημερομηνίες εντός των οποίων θα δεχθούν τα δικαι- 
ολογητικά των ενδιαφερομένων. Η διάρκεια υποβολής 
των δικαιολογητικών δεν μπορεί να υπερβαίνει τις οκτώ 
(8) ημέρες. 

Η Επιτροπή οφείλει να ολοκληρώσει τον έλεγχο των 
δικαιολογητικών εντός είκοσι (20) ημερών από τη λήξη 
της προθεσμίας υποβολής. 

Οι Γραμματείες ενημερώνουν το συντομότερο δυνατό 
τον υποψήφιο εάν από τον έλεγχο των δικαιολογητικών 
του φακέλου του κατέστη επιτρεπτή ή όχι η εγγραφή 
του στο Τμήμα υποδοχής. Προκειμένου να πραγματοποι¬ 
ήσουν την εγγραφή του, ζητούν από αυτόν να δηλώσει 
τον αριθμό πρωτοκόλλου της αίτησης του για διαγραφή 
από το Τμήμα προέλευσης και παράλληλα ζητούν από 
τη Γ ραμματεία του Τμήματος προέλευσης την υπηρεσι¬ 
ακή αποστολή του φακέλου του, όπου περιλαμβάνεται 
και η βεβαίωση διαγραφής του. 

4. Οι μεταφερόμενοι φοιτητές δύνανται να κάνουν 
χρήση των διατάξεων του άρθρου 35 του Ν. 4115/2013 
(Α' 24). 

Αρθρο 5 
Έναρξη ισχύος 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Οκτωβρίου 2014 

Ο ΥΠΟΥΡΓΟΣ 

ΑΝΔΡΕΑΣ ΛΟΒΕΡΔΟΣ 
-♦- 

Αριθμ. Φ.10060/15858/606 (3) 

Καθορισμός διαδικασίας και δικαιολογητικών για τη χο¬ 
ρήγηση επιδόματος μητρότητας στις άμεσα ασφα¬ 
λισμένες του Ε.Τ.Α.Α., κατ' εφαρμογή του άρθρου 6 
του Ν. 4097/2012 (Α' 235). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη : 

1. Τις διατάξεις του άρθρου 6 του Ν. 4097/2012 (Α' 235) 
«Εφαρμογή της αρχής της ίσης μεταχείρισης ανδρών 
και γυναικών κατά την άσκηση αυτοτελούς επαγγελμα¬ 
τικής δραστηριότητας - Εναρμόνιση της νομοθεσίας με 
την Οδηγία 2010/41/ΕΕ του Ευρωπαϊκού Κοινοβουλίου». 

2. Τις διατάξεις της παρ. 1Γ του άρθρου 47 του 
Ν. 4075/2012 (Α' 89) και της υπουργικής απόφασης αριθ. 
Φ.10060/13503/569/2013 (Β' 1306) «Καθορισμός εισφορών 
Λογαριασμού Παροχών σε Χρήμα του Ενιαίου Ταμείου 
Αυτοτελώς Απασχολούμενων (ΕΤΑΑ)». 

3. Τις διατάξεις του άρθρου 90 του Π. Δ/τος 63/2005 
(Α' 98) «Κώδικα Νομοθεσίας για την Κυβέρνηση και τα 
Κυβερνητικά Όργανα». 

4. Τις διατάξεις του Π. Δ/τος 86/2012 (Α' 141) «Διορισμός 
Υπουργών, Αναπληρωτών Υπουργών και Υφυπουργών», 

5. Τις διατάξεις της κοινής απόφασης του Πρωθυπουρ¬ 
γού και του Υπουργού Εργασίας, Κοινωνικής Ασφάλισης 
και Πρόνοιας αριθ. οικ. 20894/61/20-6-2014 (Β' 1634) και 
οικ.27695/77/8-8-2014(Β' 2244) «Καθορισμός αρμοδιοτή¬ 
των των Υφυπουργών Εργασίας, Κοινωνικής Ασφάλισης 
και Πρόνοιας Βασιλείου Κεγκέρογλου, Αντωνίου Μπέζα 
και Ιωάννη Πλακιωτάκη». 

6. Τις διατάξεις της Υ.48/09-07-2012 (Β' 2105) απόφασης 
Πρωθυπουργού «Καθορισμός αρμοδιοτήτων του Ανα¬ 
πληρωτή Υπουργού Οικονομικών Χρήστου Σταϊκούρα». 

7. Την αριθ. 2/290/29-05-2014 απόφαση του Δ.Σ. του 
Ε.Τ.Α.Α. 

8. Την αριθ. 20782/1427/21-07-2014 οικονομική έκθεση 
του Τμήματος Αναλογιστικών Μελετών της Διεύθυν¬ 
σης Οικονομικής Εποπτείας και Επιθεώρησης Νομικών 
Προσώπων του Υπουργείου Εργασίας Κοιν. Ασφάλισης 
και Πρόνοιας. 

9. Την αριθ. 202493/18-9-2014 απόφαση ανάληψης υπο¬ 
χρέωσης (ΑΔΑ: 7ΥΖΙ0ΡΕ1-40Δ). 

10. Το γεγονός ότι από τις διατάξεις της απόφασης 
αυτής προκαλείται ετήσια επιβάρυνση ύψους 1.548.000 € 
περίπου, η οποία θα καλύπτεται από τις πιστώσεις του 
προϋπολογισμού του Λογαριασμού Παροχών σε Χρήμα 
του Ε.Τ.Α.Α., ΚΑΕ 0685, εντός του εγκεκριμένου από το 
εκάστοτε ΜΠΔΣ ορίου δαπανών για τα ασφαλιστικά 
ταμεία. Για το τρέχον έτος η ανωτέρω δαπάνη περι¬ 
ορίζεται στο ποσό των 387.000 ΕΥΡΩ περίπου και θα 
καλυφθεί από τον Π/Υ του Λογαριασμού Παροχών σε 
Χρήμα του Ε.Τ.Α.Α. (ΚΑΕ 0685), αποφασίζουμε: 

Άρθρο 1 

Αυτοαπασχολούμενες γυναίκες, άμεσα ασφαλισμέ¬ 
νες του Ενιαίου Ταμείου Ανεξάρτητα Απασχολουμέ- 
νων (Ε.Τ.Α.Α.), οι οποίες ασκούν αποκλειστικά ελεύθερο 
επάγγελμα, δικαιούνται λόγω κυοφορίας και λοχείας, 


μηνιαίο επίδομα μητρότητας, ύψους διακοσίων (200) € 
για χρονικό διάστημα τεσσάρων (4) μηνών. 

Απαραίτητη προϋπόθεση για τη χορήγηση του επιδό¬ 
ματος αυτού είναι η ύπαρξη ασφαλιστικής ικανότητας 
για παροχές ασθένειας σε είδος, σύμφωνα με την ισχύ- 
ουσα νομοθεσία και η άσκηση ελεύθερου επαγγέλματος 
αποκλειστικά. Γ ια τη χορήγηση απαιτείται η υποβολή 
των κάτωθι δικαιολογητικών: 

α) Αίτηση της ασφαλισμένης στον οικείο Τομέα Ασφά¬ 
λισης του ΕΤΑΑ 

β) Ληξιαρχική πράξη γέννησης του τέκνου ή βεβαίωση 
γιατρού του μαιευτηρίου για την πραγματοποίηση του 
τοκετού 

γ) Υπεύθυνη δήλωση του Ν. 1599/1985 ότι ασκεί απο¬ 
κλειστικά ελεύθερο επάγγελμα και δεν δικαιούται από 
άλλο ασφαλιστικό οργανισμό επίδομα μητρότητας. 

Άρθρο 2 

Η αρμόδια υπηρεσία του Ε.Τ.Α.Α. μετά τον έλεγχο των 
υποβληθέντων δικαιολογητικών και τη διαπίστωση της 
ασφαλιστικής ικανότητας, καταβάλλει στην ασφαλι¬ 
σμένη, εφάπαξ, το επίδομα μητρότητας, σύμφωνα με 
τα παραπάνω οριζόμενα. 

Άρθρο 3 

Η αίτηση για χορήγηση του εν λόγω επιδόματος υπο¬ 
βάλλεται από την ασφαλισμένη εντός έξι (6) μηνών από 
την ημερομηνία τοκετού. 

Προϊσχύουσες διατάξεις των κανονισμών των Τομέων 
του Κλάδου Υγείας του ΕΤΑΑ που παρέμεναν σε ισχύ ως 
προς τις παροχές μητρότητας και μετά την ένταξη του 
Κλάδου Υγείας στον Ε.Ο.Π.Υ.Υ., παύουν να ισχύουν από 
την ημερομηνία δημοσίευσης της παρούσας απόφασης. 

Η ισχύς της απόφασης απόφασης αρχίζει από την 
ημερομηνία δημοσίευσης στην Εφημερίδα της Κυβερ- 
νήσεως». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΦΥΠ. ΕΡΓΑΣΙΑΣ, ΚΟΙΝΩΝΙΚΗΣ 

ΥΠΟΥΡΓΟΣ ΟΙΚΟΝΟΜΙΚΩΝ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΧΡΗΣΤΟΣ ΣΤΑΪΚΟΥΡΑΣ 


ΑΝΤΩΝΙΟΣ ΜΠΕΖΑΣ 



32986 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ^ι·) 


Ηλεκτρονική Διεύθυνση: ήί1ρ://νννννν.βί.9Γ - β-πιαΜ: ννββιπ35ίβι·.βί@6ΐ.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 










































































